CELEX: 31988R3933
Language: el
Date: 1988-12-16 00:00:00
Title: Κανονισμός (ΕΟΚ) αριθ. 3933/88 της Επιτροπής της 16ης Δεκεμβρίου 1988 για την τροποποίηση του παραρτήματος IV του κανονισμού (ΕΟΚ) αριθ. 3433/81 περί των λεπτομερειών εφαρμογής του κανονισμού (ΕΟΚ) αριθ. 1796/81 όσον αφορά τις εισαγωγές των κονσερβών καλλιεργημένων μανιταριών καταγωγής τρίτων χωρών

Avis juridique important

|

31988R3933

Κανονισμός (ΕΟΚ) αριθ. 3933/88 της Επιτροπής της 16ης Δεκεμβρίου 1988 για την τροποποίηση του παραρτήματος IV του κανονισμού (ΕΟΚ) αριθ. 3433/81 περί των λεπτομερειών εφαρμογής του κανονισμού (ΕΟΚ) αριθ. 1796/81 όσον αφορά τις εισαγωγές των κονσερβών καλλιεργημένων μανιταριών καταγωγής τρίτων χωρών  

Επίσημη Εφημερίδα αριθ. L 348 της 17/12/1988 σ. 0019 - 0020

***** ΚΑΝΟΝΙΣΜΟΣ (ΕΟΚ) αριθ. 3933/88 ΤΗΣ ΕΠΙΤΡΟΠΗΣ  της 16ης Δεκεμβρίου 1988  για την τροποποίηση του παραρτήματος IV του κανονισμού (ΕΟΚ) αριθ. 3433/81 περί των λεπτομερειών εφαρμογής του κανονισμού (ΕΟΚ) αριθ. 1796/81 όσον αφορά τις εισαγωγές των κονσερβών καλλιεργημένων μανιταριών καταγωγής τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε από τον κανονισμό (ΕΟΚ) αριθ. 2247/88 (2),  τον κανονισμό (ΕΟΚ) αριθ. 1796/81 του Συμβουλίου της 30ής Ιουνίου 1981 περί των μέτρων που εφαρμόζονται κατά την εισαγωγή κονσερβών καλλιεργημένων μανιταριών (3), και ιδίως το άρθρο 6,  Εκτιμώντας:  ότι το άρθρο 4 παράγραφος 1 του κανονισμού (ΕΟΚ) αριθ. 3433/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3179/88 (5), προβλέπει ότι η θέση σε ελεύθερη κυκλοφορία των ποσοτήτων κονσερβών καλλιεργημένων μανιταριών καταγωγής Λαϊκής Δημοκρατίας της Κίνας, Νότιας Κορέας και Ταϊβάν υπόκειται στην υποβολή ενός πιστοποιητικού που εκδίδεται από τις αρμόδιες αρχές που αναφέρονται στο παράρτημα IV του εν λόγω κανονισμού· ότι η Λαϊκή Δημοκρατία της Κίνας εξουσιοδότησε νέο αρμόδιο οργανισμό και ότι, κατά συνέπεια, πρέπει να τροποποιηθεί το εν λόγω παράρτημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα IV του κανονισμού (ΕΟΚ) αριθ. 3433/81 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 198 της 26. 7. 1988, σ. 21.  (3) ΕΕ αριθ. L 183 της 4. 7. 1981, σ. 1.  (4) ΕΕ αριθ. L 346 της 2. 12. 1981, σ. 5.  (5) ΕΕ αριθ. L 283 της 18. 10. 1988, σ. 8.  ΠΑΡΑΡΤΗΜΑ  «ΠΑΡΑΡΤΗΜΑ IV  Οι αρμόδιες αρχές στις οποίες γίνεται αναφορά στο άρθρο 4 του παρόντος κανονισμού είναι οι εξής:  Για τη Λαϊκή Δημοκρατία της Κίνας:  - Shanghai Foreign Economic Relations and Trade Commission  - Fujian Foreign Economic Relations and Trade Commission  - Guangxi Foreign Economic Relations and Trade Commission  - Zhejiang Foreign Economic Relations and Trade Commission  - Jiangsu Foreign Economic Relations and Trade Commission  - Sichuan Foreign Economic Relations and Trade Commission  - Chongqing City Foreign Economic Relations and Trade Commission  - Anhui Foreign Economic Relations and Trade Commission  - Guangdong Foreign Economic Relations and Trade Commission  - Import/Export Department, Ministry of Foreign Economic Relations and Trade  Για τη Νότια Κορέα:  Korea Canned Goods Export Association  Για την Ταϊβάν:  Taiwan Mushroom Packers United Export Corporation.»